Deepak Chopra

Deepak Chopra (sündinud 22. oktoobril 1946 New Delhis) on India päritolu Ameerika Ühendriikide arst ja kirjanik, alternatiivmeditsiini propageerija.Chopra 1991, pp. 54–57; Joanne Kaufman, "Deepak Chopra – An 'Inner Stillness,' Even on the Subway," The New York Times, 17.10.2013. Ta on üks New Age-liikumise silmapaistvamaid tegelasi. 

Chopra lõpetas Indias All India Institute of Medical Sciences sisehaiguste ja endokrinoloogia erialal. 1970. aastal emigreerus ta Ameerika Ühendriikidesse, kus läbis residentuuri ja omandas 1973. aastal arsti litsentsi. Litsentseeritud arstina sai temast 1980. aastal New England Memorial Hospitali personaliülem. Aastal 1985 kohtus ta Maharishi Mahesh Yogiga ja võttis osa Transtsendentaalse Meditatsiooni (TM) liikumisest, misjärel asus rajama Maharishi Ayurveda tervisekeskust.Baer 2003, p. 237. 1993. aastal lahkus ta TM-liikumisest ja asus tööle Sharp HealthCare'i meele-kehameditsiini keskuse tegevdirektorina. 1996. aastal asutas ta Chopra heaolukeskuse (Chopra Center for Wellbeing). 

Chopra usub, et inimene võib saavutada "täiusliku tervise", seisundi, "mis on vaba haigusest ega tunne kunagi valu" ega "saa vananeda ega surra".Chopra, Deepak (December 2007). Perfect Health—Revised and Updated: The Complete Mind Body Guide. New York, NY: Three Rivers Press. p. 7. . Nähes inimkeha  "kvantmehaanilise kehana", mis koosneb mitte ainest, vaid energiast ja informatsioonist, usub ta, et "inimese vananemine on liikuv ja muutlik; see võib kiireneda, aeglustuda, mõneks ajaks peatuda ja isegi vastupidiseks muutuda," nagu inimese meeleseisund määrab.Chopra, Deepak (1997). Ageless Body, Timeless Mind: The Quantum Alternative to Growing Old. Random House. p. 6. . Ta väidab, et tema praktika saab ravida ka kroonilisi haigusi. 

Chopra propageeritud ideesid on meditsiini- ja teadusspetsialistid regulaarselt kritiseerinud kui pseudoteadust.

Deepak Chopra raamatuid eesti keeles

Täiuslik tervis: raamat keha ja vaimu terviklikkusest. ISBN 9789985852224, ISBN 9789949963256
Edu seitse vaimset seadust: praktiline juht sinu unistuste täitmiseks. ISBN 9789985852170
Seitse vaimset seadust lastevanematele: kuidas oma lapsed edu ja rahuloluni juhatada. ISBN 9789949902415
Jeesus: virgumise lugu. ISBN 9789985628492
Mille järele sul isu on? : Chopra lahendus püsiva kaalukaotuse, heaolu ja hingerõõmuni jõudmiseks. ISBN 9789949969333

Viited

Välislingid

Ametlik koduleht

Kategooria:Sündinud 1946
Kategooria:India inimesed
Kategooria:Ameerika Ühendriikide inimesed